তিনিচুকীয়াঃ ২৩ ফেব্ৰুৱাৰীঃ তিনিচুকীয়া নগৰৰ সমীপৱৰ্তী , বৰডুবি আৰক্ষী থানাৰ অন্তৰ্গত লাইপুলি মাটিয়াখানা গাঁৱৰ ৰাজপথত আজি এখন চলন্ত বাহন দপদপাই জ্বলি উঠা বিষয়টোৱে তীব্ৰ চাঞ্চল্যৰ সৃষ্টি কৰিছে।অভিযোগ উঠামতে, চোৰাং কণ্ডেনচেট তেল কঢ়িয়াই অনা এখন মাৰুতি ভান হঠাৎ দাও দাও কৈ জ্বলি উঠে। চলন্ত অৱস্থাতে হঠাৎ জুই লেনিহান শিখাই আগুৰি ধৰে। অগ্নিকাণ্ডৰ সূত্ৰপাত হোৱাৰ লগে লগে গাড়ীখনত থকা চোৰাং তেল ব্যৱসায়ী কেইজন পলায়ন কৰে। গাড়ী খনৰ গৰাকী কোন বা গাড়ী খনৰ নম্বৰ কিমান সেয়া এতিয়াও জানিব পৰা হোৱা নাই। ঘটনাটোক লৈ অঞ্চলটোত তীব্ৰ চাঞ্চল্যৰ সৃষ্টি হোৱাৰ বিপৰীতে আৰক্ষীয়ে তদন্ত অব্যাহত ৰাখিছে।
